**Харолд 220609**

**Құдайдың уақытына сенуге болады**

 Балалық шағымда, біз мынадай Ізгі Хабар әнін айтатынбыз:

«Болашақта, біз бәрін білетін боламыз,

Болашақта, біз неге екенін түсінетін боламыз».

 Ұзақ жылдар бойы «Гайдлайнс» қызметінде есепші болып қызмет еткен Линда, сіз бәлкім түсінбейтін оқиғаларды бастан өткерді – оның денесінде үш рет қатерлі ісік пайда болды, төрт операция қажет болды және оның қалқанша безінің жартысын жойып жіберген радиациядан өтті. Оған ашық жүрек операциясы, сондай-ақ бес ангиопластика жасалды.

 Сонымен қатар, қызының өміріндегі қиын мәселелерге байланысты, Линда немересін 22 айлық кезінен бастап өсірді. Бірақ мүмкін өміріндегі ең ауыр соққы - қызының бір үйде бірге тұрған екі әйелдің қолынан қаза болғаны туралы телефон қоңырауын алған кезде болды. Немересінің енді анасы да, әкесі де жоқ.

 Егер сіз оны өмірде кездестірсеңіз, Линданың мұндай қиындықтарға тап болғанын ешқашан байқаймайтын едіңіз, өйткені ол кездескендердің бәріне сүйіспеншілікпен қарайды. Менің ойымша, оның жүрегі оның өміріндегі қиындықтардың кесірінен ащы емес, қайта нәзік болды. Мен одан осының бәрімен қалай күрескенін сұрағанымда, ол маған:

 «Менің мінажатым - немеремді өсіру үшін керекті жасқа дейін өмір сүру болды. Құдай маған соны және одан да көп нәрсені берді, мен Оған ризамын. Мен Пауылдың: «Өйткені Құдай бізге қорқыныш емес, күш, сүйіспеншілік және ұстамдылықты дарытатын Киелі Рухын сыйлады.» (2 Тімотеге 1:7) деп жазғанына сенемін және бұл уәде мені қиындықтардан қорықпай жеңіп шығуыма көмектеседі.

 Мұның бәрі неге бір адамның басынан өтті? Шынын айтсам, білмеймін. Линда айтқандай, «Құдайдың жолдары біздікіндей емес». Бірақ бір күні міндетті түрде түсінетін боламыз. Ал әзірше Линда: «Болашақта не болатынын білетінге сенім арт!», - дейді. Ол біздің сенімімізге лайық.